การใช้ทรีทเมนท์บำรุงผม การเปลี่ยนแปลงวิถีชีวิต
การไว้ผมยาวเริ่มจากรากผมซึ่งหมายความว่าการดูแลหนังศีรษะและรากผมสามารถกระตุ้นให้ผมยาวเร็ว น้ำมันซึ่งมีหน้าที่หล่อเลี้ยงผมเมื่อนำมาทำให้อุ่นและนวดลงบนหนังศีรษะจะช่วยกระตุ้นให้ผมยาวเร็ว อุ่นน้ำมันมะกอก น้ำมันมะพร้าวหรือน้ำมันอาร์แกนจนอุ่นได้ที่ นำน้ำมันมานวดลงบนหนังศีรษะเป็นเวลา 5-10 นาทีและปล่อยให้น้ำมันชโลมผมอีก 30 นาที ล้างน้ำมันออกด้วยน้ำอุ่นจนเกลี้ยง น้ำส้มสายชูแอปเปิลไซเดอร์เป็นผลิตภัณฑ์สารพัดนึก มันให้ผลลัพธ์ที่ดีกับผม ผิวและบำรุงสุขภาพมากมาย หนึ่งในคุณสมบัติของมันคือความสามารถในการช่วยกระตุ้นให้ผมยาวเร็ว ผสมน้ำส้มสายชูแอปเปิลไซเดอร์ 3 ส่วนกับน้ำ 1 ส่วนและใส่ในขวดที่มีหัวสเปรย์ ทุกครั้งที่คุณอาบน้ำให้ฉีดสเปรย์ส่วนผสมน้ำส้มสายชูหลังการสระผม รอ 1 ถึง 2 นาทีจากนั้นจึงล้างออก คุณน่าจะสังเกตเห็นความเปลี่ยนแปลงของอัตราความยาวของผมหลังจากหลายสัปดาห์ของการใช้ ผมที่เสียจะยาวไม่เท่าผมที่มีสุขภาพดี การใช้ครีมนวดที่บำรุงล้ำลึกเพื่อซ่อมแซมเส้นผมจะเพิ่มอัตราความยาวของผมได้ เลือกครีมนวดที่บำรุงล้ำลึกสำหรับประเภทของผม (มีจำหน่ายตามร้านขายยาและร้านเสริมสวยทั่วไป) และทำตามวิธีใช้ที่ระบุบนผลิตภัณฑ์ โดยทั่วไป ครีมนวดจะซึมอยู่ในผมเป็นเวลา 20 ถึง 30 นาทีก่อนจะถูกล้างออกด้วยน้ำเย็น ไข่ขาวและว่านหางจระเข้ถูกนำมาใช้กับเส้นผมเป็นเวลาหลายศตวรรษ พวกมันช่วยเพิ่มความชุ่มชื้นให้กับเส้นผม ทำให้ผมดูมีสุขภาพดีขึ้นและยังช่วยกระตุ้นให้ผมยาวเร็ว ผสมไข่ขาวกับว่านหางจระเข้สด (หรือว่านหางจระเข้ 100% แบบบรรจุขวด) และนำมาพอกเส้นผมและหนังศีรษะ ปล่อยให้มาสก์เซ็ตตัวเป็นเวลา 15 ถึง 20 นาทีจากนั้นจึงล้างออกด้วยน้ำเย็น ปล่อยให้ผมแห้งตามธรรมชาติ หั่นหัวหอมใส่น้ำและต้มเป็นเวลา 10 ถึง 15 นาทีเพื่อทำน้ำหัวหอม ทิ้งไว้ให้เย็นจากนั้นจึงนำมาล้างศีรษะและหนังศีรษะ หัวหอมมีสารอาหารที่ช่วยให้ผมยาวเร็วและเพิ่มความเงางามให้กับเส้นผม ล้างออกด้วยน้ำเย็นและปล่อยให้ผมแห้งตามธรรมชาติ และอย่ากังวลเพราะหัวหอมจะไม่ทิ้งกลิ่นไว้บนผมของคุณตราบใดที่คุณล้างออกหมด การแปรงผมนั้นดีต่อการเพิ่มความยาวของผมเพราะมันกระตุ้นหนังศีรษะและกระจายน้ำมันตามธรรมชาติไปยังเส้นผมแต่ละเส้น อย่างไรก็ตาม นี่คือวิธีที่ควรทำและไม่ควรทำเกี่ยวกับการแปรงผม คุณควรแปรงผม 1 ถึง 2 ครั้งต่อวัน (เมื่อคุณตื่นและก่อนนอน เป็นต้น) อย่างไรก็ตาม อย่าแปรงผมบ่อยเกินไปเพราะมันจะดึงเอาเส้นผมที่กำลังโตออกมาด้วย ยิ่งไปกว่านั้น อย่าแปรงผมในขณะที่มันเปียกเพราะผมอ่อนแอที่สุดและขาดร่วงง่ายในสภาพแบบนี้ แม้สิ่งนี้อาจจะเป็นปัญหาสำหรับผู้หญิงมากกว่าผู้ชาย แต่การใช้เครื่องมือร้อน (เช่น ไดร์เป่าผมและที่หนีบผม) และสารเคมี (เช่น ยาย้อมผมและครีมจัดแต่งทรงผม) จะทำลายผมของคุณ ไม่เพียงแต่มันทำให้ผมของคุณดูชี้ฟูแต่มันยังทำให้ผมยาวช้าอีกด้วย หากเป็นไปได้ คุณควรปล่อยให้ผมแห้งตามธรรมชาติและหลีกเลี่ยงการจัดแต่งทรงผมด้วยเครื่องมือต่างๆ แม้มันอาจจะทำให้ผมของคุณดูไม่สวยที่สุด แต่น้ำมันตามธรรมชาติที่หนังศีรษะของคุณผลิตนั้นจำเป็นต่อการซ่อมแซมสุขภาพและเร่งอัตราความยาวของผม การสระผมทุกวันจะชะล้างน้ำมันเหล่านี้ทำให้ผมของคุณยาวช้า สระผมเพียง 2-3 ครั้งต่อสัปดาห์ หากเป็นไปได้ เว้นระยะห่างการสระผมอย่างน้อยวันเว้นวัน มีวิตามินและอาหารเสริมที่วางขายในตลาดซึ่งช่วยเพิ่มอัตราความยาวของผม เมื่อคุณทานเป็นประจำ คุณก็จะสังเกตเห็นความยาวที่เพิ่มขึ้นในแต่ละเดือน มองหาไบโอตินและน้ำมันปลา ทั้งสองอย่างนี้ช่วยเพิ่มการเจริญเติบโตและบำรุงสุขภาพผมและเล็บ คุณยังต้องได้รับวิตามินและแร่ธาตุปกติโดยทานวิตามินรวมเป็นอาหารเสริมหากจำเป็น มีแชมพูมากมายในตลาดซึ่งแต่ละชนิดเหมาะสมกับสภาพผมและทรงผมที่ต่างกัน อย่างไรก็ตาม ส่วนประกอบหนึ่งอย่างในแชมพูที่คุณควรหลีกเลี่ยงคือซิลิโคน แม้ว่ามันจะถูกโฆษณาว่ามีประโยชน์แต่ซิลิโคนจะสกัดความชุ่มชื้นและสารอาหารที่จำเป็นต่อการเจริญเติบโตของผมออก มองหาผลิตภัณฑ์สำหรับผม (แชมพูหรืออื่นๆ) ซึ่งมีส่วนผสมจากธรรมชาติและปราศจากซิลิโคน อย่างที่กล่าวไปแล้วว่าซิลิโคนสกัดความชุ่มชื้นและสารอาหารออกจากผม เพราะฉะนั้น คุณควรมองหาครีมนวดที่มีส่วนผสมจากธรรมชาติ อีกหนึ่งทางเลือกคือใช้ครีมนวดแบบไม่ต้องล้างออก (อย่าล้างครีมนวดออก) การสระผมด้วยน้ำร้อนอาจจะสบายที่สุดแต่ความร้อนจากน้ำจะเปิดเกล็ดผมทำให้คุณสูญเสียความชุ่มชื้นที่มีค่าและทำให้ผมเปราะบางถูกทำลายง่าย เมื่อคุณล้างผม คุณควรใช้น้ำเย็นที่สุดที่คุณทนได้ อุณหภูมิที่เย็นจะปิดเกล็ดผมและช่วยกักเก็บความชุ่มชื้นที่คุณอาจจะสูญเสีย มันมีเหตุผลว่าทำไมคุณถึงผมร่วงเวลาที่เครียด ความเครียด อาหารที่ไม่มีประโยชน์และการไม่ออกกำลังกายสามารถนำไปสู่อาการผมบางและผมยาวช้า เปลี่ยนแปลงวิถีชีวิตที่จำเป็นเพื่อเพิ่มอาหารที่มีประโยชน์และพฤติกรรมการออกกำลังกายและกำจัดความเครียดหากเป็นไปได้ น้ำนั้นสำคัญต่อสุขภาพที่ดีโดยรวมแต่การดื่มน้ำจำนวนมากสามารถช่วยเพิ่มความชุ่มชื้นให้กับหนังศีรษะและเกล็ดผมเพื่อเพิ่มการเติบโตของผม ดื่มน้ำ 8 ถึง 10 แก้วต่อวันเพื่อให้ร่างกายนำไปใช้หล่อเลี้ยงอย่างเพียงพอ มี 2 สิ่งหลักๆ ที่มีผลต่อการเจริญเติบโตของผม: คนที่ชอบเล็มผมและคนที่ไม่เคยตัดผมเลย ทั้งสองสิ่งนั้นถูกต้อง เหตุผลที่คุณเล็มผมคือต้องการลดความยาวหรือกำจัดผมที่เสีย เมื่อคุณพยายามเลี้ยงผมให้ยาว คุณก็คงไม่ต้องการเล็มผมเพื่อเหตุผลแรก แทนที่จะทำอย่างนั้น คุณควรเล็มผมให้น้อยครั้งลงเพื่อกำจัดผมที่เสียออก วิธีนี้จะไม่ช่วยให้ผมยาวเร็วขึ้นแต่จะช่วยให้ผมมีสุขภาพดีขึ้น ผมยาวแต่ชี้ฟูก็จะดูไม่ดี เพราะฉะนั้น คุณควรตัดผม 1 ถึง 3 ครั้งต่อปีเพื่อทำให้มันดูดีตลอดเวลา วิธีนี้อาจสอนดูแปลกแต่เนื้อผ้าที่ปลอกหมอนส่วนใหญ่ใช้ (ผ้าฝ้ายหรือผ้าทอความถี่ต่ำ) อาจทำให้ผมร่วงเพราะปลอกหมอนที่มีผ้าหยาบจะเสียดสีและดึงเส้นผมออกมาเมื่อคุณหลับ เพื่อหลีกเลี่ยงสิ่งนี้คุณควรหันมาใช้ปลอกหมอนที่ทำจากผ้าซาตินซึ่งนุ่มเพียงพอที่จะไม่ดึงเส้นผม
นวดแบบใช้น้ำมันร้อน. ลองใช้น้ำส้มสายชูแอปเปิลไซเดอร์ล้างผม. ใช้ครีมนวดที่บำรุงล้ำลึก. ทำมาสก์ผมจากไข่ขาวและว่านหางจระเข้. ลองล้างผมด้วยหัวหอม. รู้ว่าควรแปรงผมเมื่อไหร่. หลีกเลี่ยงการใช้เครื่องมือร้อนและสารเคมี. เปลี่ยนกิจวัตรการอาบน้ำ. ทานอาหารเสริมสำหรับให้ผมยาว. ใช้แชมพูที่เหมาะสม. ใช้ครีมนวดที่เหมาะสม. ล้างผมด้วยน้ำเย็น. รักษาสุขภาพให้ดี. ดื่มน้ำมากๆ. รู้ว่าควรตัดผมเมื่อไหร่. ใช้ปลอกหมอนที่ทำจากซาติน.
https://www.wikihow.com/Grow-Long-Hair-As-a-Guy https://www.wikihow.com/Grow-Long-Hair-As-a-Guy
Using Treatments on Your Hair Making Lifestyle Changes